亞基米德，西西里敘拉古人，西元前二八七年生，為希臘裔數學家、物理學家、工程師、發明家、天文學家。尤知名於數學，以無窮小、窮舉法等，證明幾何理論，若圓面積、球表面積、球體積、拋物線面積等；又算圓週率值，發見雙曲螺線、言大數以冪等。蓋以數學用諸物理學者，其為先也。靜水力學、統計學、槓桿原理等，悉其所創。見諸實用，則成螺旋抽水機、滑輪等。